Source: https://ispis.sk/judikatura/KSKE/3Sp10/2012
Timestamp: 2020-04-02 18:43:06+00:00
Document Index: 8664092

Matched Legal Cases: ['§ 14', '§ 103', '§ 246', '§ 11', '§ 85', '§ 246', '§ 246', '§ 250', '§ 250', '§ 14', '§ 250', '§ 202', 'súd ', 'súd ', '§ 14', '§ 14', 'súd ', 'súd ', 'súd ', '§ 14', 'súd ', 'súd ', 'súd ', '§ 202', '§ 246', '§ 250']

KSKE 3 Sp 10/2012 - iSpis
iSpis Judikatúra – KSKE 3 Sp 10/2012
KS v Košiciach, dátum 31.05.2012, sp.zn. KSKE 3 Sp 10/2012
OSP zákon č. 371/2004
§ 14 ods. 1 písm. b) zákona č. 327/2005 § 103 OSP § 246c ods. 1 OSP § 11 ods. 1 OSP § 85 ods. 1 OSP § 246 ods. 1 OSP § 246a ods. 2 OSP § 250l ods. 2 OSP § 250a OSP § 14c zákona č. 371/2004 § 250d ods. 2 OSP § 202 ods. 3 písm. a) OSP
Súd: Krajský súd Košice Spisová značka: 3Sp/10/2012 Identifikačné číslo súdneho spisu: 7012200527 Dátum vydania rozhodnutia: 01. 06. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200527.1
Uznesenie Krajský súd v Košiciach, v právnej veci navrhovateľky: B.. H. L., trvale bytom I.K. XX, R., proti odporcovi: Centrum právnej pomoci, Kancelária Bratislava, Námestie slobody 12, 810 00 Bratislava, v konaní o opravnom prostriedku proti rozhodnutiu odporcu sp. zn. US 44/11 zo dňa 19. apríla 2012, takto
P o s t u p u j e vec na ďalšie konanie Krajskému súdu v Bratislave.
Podaním zo dňa 14. mája 2012 sa navrhovateľka domáha preskúmania rozhodnutia odporcu - Centra právnej pomoci, Kancelária Bratislava sp. zn. US 44/11, ktorým jej podľa § 14 ods. 1 písm. b/ zákona č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z., odňal nárok na poskytovanie právnej pomoci.
Podľa ust. § 14c zákona č.371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov (v znení zákonov č. 428/2004 Z. z. a č. 757/2004 Z. z.) na konanie o opravných prostriedkoch proti rozhodnutiam vydaným v konaní o poskytnutí právnej pomoci podľa osobitného predpisu je príslušný:
c) Krajský súd v Košiciach pre obvod Krajského súdu v Košiciach, Krajského súdu v Prešove.
V uvedenej veci bol z obsahu opravného prostriedku navrhovateľky, na základe hore citovaných zákonných ustanovení zistený nasledovný stav:
Na konanie je vecne príslušný krajský súd. Miestna príslušnosť sa v tomto prípade určuje podľa všeobecného súdu navrhovateľky. Navrhovateľka má bydlisko v Bratislave, nachádzajúcej sa v okrese Bratislava 1. Územie obvodu okresu Bratislava 1 spadá do obvodu Okresného súdu Bratislava I, a preto všeobecným súdom navrhovateľky je Okresný súd Bratislava I. Okresný súd Bratislava I spadá pod obvod Krajského súdu v Bratislave.
Teda v zmysle vyššie citovaného ustanovenia § 14c zákona č. 371/2004 o sídlach a obvodoch súd v Slovenskej republiky, je na konanie o opravných prostriedkoch proti rozhodnutiam vydaným v konaní o poskytnutí právnej pomoci podľa osobitného predpisu v uvedenom prípade navrhovateľky príslušný Krajský súd v Bratislave.
Z vyššie uvedených dôvodov, nakoľko samosudca zistil, že tunajší súd nie je miestne príslušný na konanie, bude vec po právoplatnosti tohto uznesenia, postúpená miestne príslušnému súdu a to Krajskému súdu v Bratislave.
Proti tomuto uzneseniu opravný prostriedok nie je prípustný (§ 202 ods.3 písm. a) , § 246c ods. 1 druhá veta O.s.p. a § 250d ods. 2 O.s.p.) .